महिला सशक्तिकरण वर्तमान की जरूरत: डॉ. खेहरा
एसएसडीगर्ल्स कॉलेज में शनिवार को यूजीसी की ओर से स्पांसर्ड एक दिवसीय नेशनल सेमिनार का आयोजन किया गया।
औरत की संवेदनशीलता एवं औरत को उसके अधिकारों के प्रति जागरूक करके नारी सशक्तिकरण में बढ़ोतरी करना वर्तमान की जरूरत विषय पर आयोजित सेमिनार के मुख्यातिथि पंजाबी यूनिवर्सिटी के पूर्व डीन कानूनी विभाग डॉ. हरपाल कौर खेहरा ने कहा कि मानवाधिकार के विकास के साथ-साथ औरतों के अधिकारों की बात की गई है। औरतों को अपने अधिकार के प्रति जागरूक होकर सम्मानित जीवन जीना अच्छी बात है। इससे कहीं ज्यादा अच्छी बात है अपने परिवारों के विखंडन की समीक्षा करके कारण तलाशें। इसकी वजह यह है कि हमें बहू तो सुशील चाहिए लेकिन अपनी बेटी के बारे में ऐसी सोच नहीं रखते जबकि होना तो यह चाहिए कि जैसे व्यवहार की उम्मीद अपनी बहू से लगाते हैं, वैसा ही आचरण अपनी बेटी को दो। मुख्य वक्ता स्टेट इनफॉर्मेशन कमिश्नर प्रो. विनय कुमार मेहरा ने कहा कि हमारी भारतीय संस्कृति में पहला गुरु मां को माना गया है। एक कामयाब व्यक्ति के पीछे अक्सर औरत का योगदान होता है। आज के कारपोरेट जगत में पति-प|ी दोनों कामकाजी हैं और इनमें ईगो ही टकराव की वजह बन रहा है। विशेष तौर पर पधारे एसएसडी सभा के प्रधान एडवोकेट अभय सिंगला ने कहा कि नारी, नार का अर्ध अंग है, उसके अस्तित्व के बिना संसार की कल्पना भी असंभव है। सेमिनार के चीफ पैटर्न एडवोकेट सोमनाथ बाघला ने नए विचारों की प्रशंसा करते हुए कॉमर्स इकोनॉमिक्स विभाग को बधाई दी। पंजाबी यूनिवर्सिटी रीजनल सेंटर के पोस्ट ग्रेजुएट साइंस मुखी डॉ. बीएस तांघी ने कहा कि समाज को सौहार्दपूर्ण एवं तरक्की के रास्ते पर लाने के लिए नारी को सशक्त करना बेहद जरूरी है। रिसोर्स पर्सन सेंट्रल यूनिवर्सिटी के डॉ. तरुण अरोड़ा ने कहा कि नारी का सशक्त होना किसी सिस्टम को चोट पहुंचाना अथवा कमजोर करना नहीं बल्कि समाज के विकास की प्रक्रिया और समाज को कायम रखने का मुख्य आधार है। प्रिंसिपल डॉ. परमिंदर कौर तांघी की रहनुमाई में कराए सेमिनार में पंजाब यूनिवर्सिटी चंडीगढ़, पंजाबी यूनिवर्सिटी पटियाला, गुरुनानक देव यूनिवर्सिटी अमृतसर, गुरु काशी यूनिवर्सिटी तलवंडी साबो , पीटीयू जालंधर, हिसार यूनिवर्सिटी, कुरुक्षेत्र यूनिवर्सिटी एवं विभिन्न कॉलेजों के 110 प्रोफेसरों ने विभिन्न टेक्निकल सेशन में औरत की सेहत, उसके अधिकार, नारी के प्रति मीडिया का रोल, उसकी समाज में स्थित तथा नारी के साथ हो रहे भेदभाव के बारे में अपने पेपर पढ़े। मंच संचालन कॉमर्स विभाग के मुखी डॉ. नीरू गर्ग ने किया। इस अवसर पर कॉलेज के चेयरमेन एडवोकेट नंद लाल गर्ग, एसएसडी सभा के महासचिव सुभाष गुप्ता, उपप्रधान यशवंत राय सिंगला, मनोहर लाल, कॉलेज सचिव एडवोकेट जेके गुप्ता, अजय गुप्ता, विकास गर्ग, अनिल कुमार सिंगला, बीएड कॉलेज के प्रिंसिपल डॉ. अनु मल्होत्रा, डब्ल्यूआईटी के प्रिंसिपल डॉ. मनीषा भटनागर समेत समूह कार्यकारिणी मेंबर स्टाफ हाजिर रहा।
एसएसडी गलर्स कॉलज के नेशनल सेमिनार को संबोधित करते डॉ. नीरू गर्ग।
सेमिनार
hin_Deva hin_Deva hin_Deva awa_Deva mai_Deva